钦定古今图书集成/明伦汇编/闺媛典/第042卷 > 杜义姑
## 钦定古今图书集成/明伦汇编/闺媛典/第042卷 > 杜义姑

按《闽书》：“杜义姑早失父，其弟华幼，姑从母抚弟。弟稍
长，姑许人矣。杜之宗人利杜母寡子幼，且有所觊。而
姑为其母持家，内外崭然，不稍假借。宗人觊无所得，
诬谤之。所许家为绝婚，姑愤而不嫁。久之，弟稍长，娶
子王，生子旵，华复夭没，姑与王并相守，益为杜治田
畴，濬陂塘，贻子孙世利。年七十馀卒，杜之子孙举葬”
之先坟旁，与先人并祀焉。